लॉन्चिंग से पहले एग्जॉस्ट और डुअल ABS चैनल सामने आया, एक्सपेक्टेड प्राइस ₹1.25 लाख
रेसिंग से पहले एग्जॉस्ट नोट और डुअल ABS चैनल सामने आया, एक्स्पेक्टेड प्राइस हीरो मोटोकॉर्प (Hero MotoCorp) 14 जून को एक्सट्रीम (Xtreme) 160R का अपडेटेड वर्जन भारत में लॉन्च करने वाला है।
हीरो मोटोकॉर्प (Hero MotoCorp) 14 जून को एक्सट्रीम (Xtreme) 160R का अपडेटेड वर्जन भारत में लॉन्च करने जा रहा है। रेसिंग बाइक की लॉन्चिंग से पहले भारतीय टू-व्हीलर कंपनी ने अपने ऑफिशियल सोशल मीडिया प्लेटफॉर्म पर टीजर की एक सीरीज जारी की है। इनमें बाइक के डेवलपमेंट को दिखाया गया है। टीजर में बाइक के एग्जॉस्ट डुअल ABS चैनल का लुक सामने आया है।
हीरो एक्सट्रीम 160R के वर्तमान मॉडल की कीमत 1.18 से 1.30 लाख रुपए (एक्स-शोरूम, दिल्ली) है। बाइक के अपडेट वर्जन की कीमत मौजूदा मॉडल से करीब 8 से 10 हजार रुपए ज्यादा (लगभग 1.25 लाख रुपए) हो सकती है। अपडेटेड हीरो एक्सट्रीम160R का मुकाबला TVS अपाचे RTR 160 4V, बजाज पल्सर, और यामाहा FZS-FI से होगा।
2023 हीरो एक्सट्रीम 160R : इंजन स्पेसिफिकेशन
वर्तमान में बाइक में 163CC का सिंगल-सिलेंडर एयर-कूल्ड इंजन दिया गया है, जो 14.9 hp की पावर और 14 Nm का टार्क जनरेट करता है। ये 2-वॉल्व इंजन है, इसकी जगह नई एक्सट्रीम 160R में नए 4-वॉल्व इंजन मिल सकता है। इंजन को OBD-2 अनुरूप और E20 पेट्रोल (20% इथेनॉल मिक्स पेट्रोल) पर चलने में सक्षम होने के लिए अपडेट किया जाएगा। इंजन को 5-स्पीड गियरबॉक्स के साथ ट्यून किए जाएगा।
2023 हीरो एक्सट्रीम 160आर : डिजाइन
न्यू हीरो एक्सट्रीम 160R को मौजूदा मॉडल में थोड़े बदलाव के साथ भारत में उतारा जाएगा। बाइक में नए ग्राफिक्स, नए डिजाइन के इंस्ट्रूमेंट कंसोल, स्विच और एलॉय व्हील के साथ एक नया हेडलाइट डिजाइन मिलने की उम्मीद है।
2023 हीरो एक्सट्रीम 160आर : फीचर्स
स्पाई शॉट्स में नई हीरो एक्स्ट्रीम 160R के बारे में कुछ इंट्रस्टिंग डिटेल्स रिवील किए गए हैं। इसमें सबसे ज्यादा नोटिसेबल अपसाइड-डाउन फोर्क्स है जो मौजूदा टेलिस्कोपिक यूनिट की जग लेगा। एक्सट्रीम 160R में पेटल रोटर्स भी मिलेंगे, जो बेहतर कूलिंग में मदद करते हैं।
अन्य विशेषताओं में ब्लूटूथ कनेक्टिविटी, अपडेटेड स्विचगियर, दोनों सिरों पर डिस्क ब्रेक, रियर में मोनोशॉक, ट्यूबलेस टायर, LED लाइटिंग और एक ब्लैक-आउट इंजन थीम शामिल हो सकती है।
